《法寿乐歌》
宋代·赵文

西云垂天飞流黄，宝鬘百万随风扬，帝居摩醯首罗乡。

采女如风侍帝旁，珠啼玉唾天风香，澹然神情无世妆。

下视邢尹纷醒狂，梵呗琅琅出清吭，天庖供馔荐豆觞。

帝饮食之寿以康，恒沙世界俱来王，天王神圣臣忠良。

春风万里酣耕桑，雨滴可数海可量，无有能知法寿长。

梵天释帝万亿岁，岁岁寿杯天下醉。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。